Α.Π.Σ. Εράνη Φιλιατρών

Ο Αθλητικός και Ποδοσφαιρικός Σύλλογος "Εράνη" είναι αθλητικός σύλλογος με έδρα τα Φιλιατρά Μεσσηνίας. Διατηρεί τμήματα ποδοσφαίρου, καλαθοσφαίρισης  και σκακιστικό.

Πληροφοριακά στοιχεία 

Η Εράνη ιδρύθηκε το 1935 και αναγνωρίστηκε επίσημα το 1947. Έχει χρώματα το πράσινο και το λευκό. Το όνομά της προέκυψε από την Εράνα, αρχαία πόλη της περιοχής της Τριφυλίας.

Ποδόσφαιρο 

Το ποδοσφαιρικό της τμήμα έχει σταθερά πρωταγωνιστικό ρόλο στις διοργανώσεις της Ε.Π.Σ. Μεσσηνίας και έχει κατακτήσει αρκετές φορές το τοπικό πρωτάθλημα. Επίσης, είναι η πολυνίκης στο Κύπελλο ΕΠΣ Μεσσηνίας με οκτώ κατακτήσεις σε έντεκα παρουσίες στον τελικό.

Από το 1989-90 έχει αγωνιστεί πολλές περιόδους στη Δ΄ Εθνική αλλά και στη Γ΄ Εθνική τη σεζόν 1993-94. Τα τελευταία χρόνια, δηλαδή από το 2010-11, αγωνιζόταν σταθερά στη Δ΄ Εθνική έως τη χρονιά 2012-13 όπου υποβιβάστηκε μία κατηγορία.

Την χρόνια 2013-14 κατάφερε να φτάσει σε έναν ακόμη τελικό του κυπέλλου Μεσσηνίας με αντίπαλο τον Α.Ο. Κυπαρισσίας αλλά δεν κατάφερε να κερδίσει το τρόπαιο.

Την χρονιά  2014-15 εξακολούθησε  να αγωνίζεται στην Α Τοπική όπου και υποβιβάστηκε στην Α1 Τοπική.

Την χρονιά 2015-16 είχε πρωταγωνιστικό ρόλο στην κατηγορία τερματίζοντας πρώτη. Κατέκτησε το πρωτάθλημα  και επέστρεψε στην Α Τοπική  έχοντας σε 26 αγώνες 19 Νίκες, 2 Ισοπαλίες και 5 Ήττες.

Την χρονιά 2022-23 κατάφερε μετά από μία εικοσαετία να αναδειχθεί και πάλι πρωταθλήτρια Μεσσηνίας επιστρέφοντας στα σαλόνια της Γ' Εθνικής.

Ποδοσφαιριστές 

Από την Εράνη αναδείχθηκαν αρκετοί σπουδαίοι ποδοσφαιριστές, που αγωνίστηκαν σε ομάδες μεγαλύτερων κατηγοριών. Πιο γνωστοί είναι τα ξαδέρφια Λυμπερόπουλοι:
 Νίκος Λυμπερόπουλος: διεθνής επιθετικός με μεγάλη καριέρα σε ΚΑΛΑΜΑΤΑ  ,ΠΑΟ, ΑΕΚ και Γερμανία.
 Σωτήρης Λυμπερόπουλος: τερματοφύλακας, διεθνής με την Εθνική Ελπίδων, που αγωνίστηκε στην ΚΑΛΑΜΑΤΑ και σε πολλές ομάδες Α΄ Εθνικής.
 Νίκος Φρούσος: Διεθνής επιθετικός με καριέρα σε Ελληνικές και ξένες ομάδες. Ξεκίνησε από την Εράνη Φιλιατρών, και μετα η πορεία του ήτα σε  Ιονικό Νίκαιας, ΠΑΟΚ, Εθνική Ελλαδος, Ανόρθωση Αμμοχώστου όπου κατέκτησε δυο φορές το πρωτάθλημα (2005 και 2008) και μία φορά το Κυπριακό Κύπελλο το 2007.
{ Τον Ιανουάριο 2010 αποφάσισε να σταματήσει το ποδόσφαιρο και να ασχοληθεί με την προπονητική και την αναζήτηση ταλέντων (σκάουτιν). }
 Αντώνης Σταθόπουλος

Τίτλοι 
 Πρωτάθλημα Δ΄ Εθνικής: 1993
 Πρωτάθλημα Μεσσηνίας: 1987, 1989, 2000, 2006 (Α' ΤΟΠΙΚΗ), 2016 (Α1 ΤΟΠΙΚΗ), 2023
 Κύπελλο ΕΠΣ Μεσσηνίας: 8 (1995, 2001, 2002, 2003, 2004, 2009, 2010 , 2012)
 Φιναλίστ: 3 (1990, 1992, 1993)

Τμήμα καλαθοσφαίρισης ανδρών

Ιστορική αναδρομή 
Το τμήμα ανδρικής καλαθοσφαίρισης δεν έχει ποτέ αγωνιστεί σε κάποια εθνική κατηγορία, λαμβάνει ωστόσο σταθερά συμμετοχή στα τοπικά Πρωταθλήματα της Ε.ΚΑ.Σ.ΚΕ.ΝΟ.Π

Την αγωνιστική περίοδο 2007-08, οπότε και ο σύλλογος διαγωνίστηκε στη Γ' Κατηγορία, ολοκλήρωσε τις αγωνιστικές του υποχρεώσεις στην 3η θέση. Την επόμενη χρονιά, 2008-09, εντάχθηκε στο δυναμικό της Β' Κατηγορίας, ισοβαθμώντας στη 10/11/12η θέση με τον Πήγασο Μάνης και τον Α.Π.Ο.Ε.Λ. Μολάων.

Την αγωνιστική περίοδο 2013-14, στα πλαίσια του Πρωταθλήματος της Β' Κατηγορίας, η Εράνη αντιμετώπισε 15 συλλόγους, τερματίζοντας στην 11/12η θέση από κοινού με το Βλαχιώτη.

Τρέχουσα αγωνιστική περίοδος 
Κατά την τρέχουσα αγωνιστική περίοδο, 2022-23, ο Α.Π.Σ. Εράνη Φιλιατρών διαγωνίζεται στην Α τοπική κατηγορία Μεσσηνίας.

Παραπομπές

Εξωτερικοί σύνδεσμοι 

 Α.Π.Σ. Εράνη Φιλιατρών, επίσημο ιστολόγιο.
 ACADEMY ERANH CLUB,επίσημο ιστιολογιο
 Εράνη Basket,επίσημη Σελίδα

Αθλητικοί σύλλογοι Μεσσηνίας
Ποδοσφαιρικές ομάδες Ελλάδας
Ελληνικοί σύλλογοι καλαθοσφαίρισης
Σωματεία Ε.ΚΑ.Σ.ΚΕ.ΝΟ.Π.
Ιδρύσεις αθλητικών συλλόγων το 1935
Ιδρύσεις ποδοσφαιρικών ομάδων το 1935